קראת לי אסתר (שיר)

קראת לי אסתר הוא שיר שכתבה, הלחינה וביצעה הזמרת והמוזיקאית הישראלית אתי אנקרי. השיר יצא לאור כסינגל מתוך אלבומה השני של היוצרת, "קראת לי אסתר" (1993).

על השיר 
השיר מתאר פגישה אמיתית שהייתה לאנקרי עם חבר ילדות, שלמד איתה באותה הכיתה בבית הספר בלוד, והפך למכור לסמים קשים. השניים נפגשו בשוּק והוא קרא לה. אף ששניהם יצאו מאותה הסביבה ומאותה נקודת המוצא, אנקרי הייתה באותה העת בתקופת השיא של הקריירה שלה, והמפגש איתו היה כואב ומצמרר עבורה: . השיר מתאר אדם אבוד: , , הוא אומר. אותו אדם ביקש ממנה להשתמש במעמדה כזמרת מצליחה כדי להזהיר ילדים אחרים שלא ליפול ל"בורות העמוקים" של הסמים: .

אנקרי התייחסה לדבריו כאל שליחות. היא עיבדה את דבריו לשיר ושרה אותו לראשונה בחלק האומנותי של הפסטיגל. כעבור שנים אחדות, כאשר הופיעה בהתנדבות בערב התרמה לאגודת "אל סם", סיפרה את סיפורו של השיר.

יחס הביקורת 
מבקר המוזיקה יוסי חרסונסקי העניק לשיר חמישה כוכבים מתוך חמישה: .

גידי אביבי מ"הארץ" תיאר את השיר במילים .

אהוד בנאי, שהעלה מופע משותף עם אנקרי ב־2010, אמר לה, לדבריה, שכשהוא שר את "קראת לי אסתר" הוא מרגיש שזה שיר שגם הוא יכול היה לכתוב. על הדואט הזה כתב יוסי חרסונסקי: .

הצלחה 
השיר הוצג ב"פינה לשיפוטכם" כמועמד למצעד הפזמונים השבועי של רשת ג' ב־17 בינואר 1993. הוא זכה להצלחה גדולה והגיע למקום הראשון למשך שלושה שבועות, החל מ־21 בפברואר 1993. הוא יצא מהמצעד ב־23 במאי 1993 בתום 17 שבועות צעידה. במצעד השנתי של התחנה (תשנ"ג) הוא דורג במקום השלישי. אנקרי זכתה בתואר זמרת השנה במצעד זה.

מיקומי שיא

משתתפים 
 אתי אנקרי – זמרה, פסנתר
 אלון הלל – תופים
 אלון אולארצ'יק – בס
 דרור זמיר – גיטרות
 שמוליק בודגוב – גיטרות
 סמסון קהמקר – כינור

הפקה 
 עיבוד מוזיקלי – אתי אנקרי
 מפיק מוזיקלי – אלון אולארצ'יק

קישורים חיצוניים 

 אתי אנקרי מארחת את אהוד בנאי – קראת לי אסתר, 2010 (אודיו), באתר יוטיוב

הערות שוליים 

שירי 1993
סינגלים מ-1993
שירי אתי אנקרי
שירים בעברית
סינגלים שהגיעו למקום הראשון בישראל